ถามรัฐบาล 4.0 ดีกว่า จะแก้ PM2.5 อย่างไร?
ต้นฉบับของผมวันนี้ จะลงตีพิมพ์ในไทยรัฐฉบับวันพุธที่ 30 มกราคม 2562 ซึ่งเป็นวันที่หนังสือพิมพ์หลายฉบับพาดหัวข่าวเตือนว่า ค่าฝุ่นละอองจิ๋วหรือ PM2.5 ในเขต กทม.และปริมณฑล อาจจะกลับมาเพิ่มสูงขึ้นอีกครั้ง,หลังจากที่ค่อยๆลดความน่ากลัวลงไปบ้าง จนเหลือไม่กี่พื้นที่ เมื่อ 3-4 วันที่ผ่านมา เหตุเพราะมีกระแสลมแรงพัด เข้าสู่ กทม.และปริมณฑล แม้จะยังไม่มีฝน แต่ก็ทำให้ฝุ่นละอองเจือจางได้บางส่วน,แต่ในวันที่ 29 มกราคม กับวันที่ 30 มกราคม ความกดอากาศสูงจะแผ่วลงไปค่อนข้างมาก อันจะทำให้กระแสลมแผ่วลงไปมาก โดยเฉพาะช่วงคํ่าวันที่ 29 มกราคม จนถึงเช้าวันที่ 30 มกราคม อาจจะทำให้ฝุ่นละอองเพิ่มขึ้นอีก,ดังนั้นเพื่อความปลอดภัยก่อนออกจากบ้านไปสู่ที่โล่งๆ หรือโหนรถเมล์ รถไฟฟ้าไปทำงาน แล้วต้องเดินต่อไปเข้าที่ทำงานอีกละก็ กรุณาสวมหน้ากาก N95 กันด้วยนะครับ,ถ้าไม่มี N95 เพราะยังหาซื้อไม่ได้ ก็คงต้องใช้อย่างธรรมดาไปก่อน แต่อย่างน้อยต้องเอา 2 แผ่นมาประกบกันเพราะขนาดนั้นแล้วผู้เชี่ยวชาญเขายังบอกว่าป้องกันเข้าฝุ่นจิ๋ว PM2.5 ได้ 60-70 เปอร์เซ็นต์เท่านั้นเอง,หลังจากวันนี้แล้วหนังสือพิมพ์บอกว่าคนไทยก็คงจะต้องลุ้นต่อแบบวันต่อวันไปเรื่อยๆ ว่าจะมีลมแรงๆ มาช่วยอีกหรือเปล่า,หรือไม่ก็รอให้มีฝนหลงฤดูตกลงมาบ้างสักหลายๆจั๊ก เพื่อมาช่วยดับเจ้าฝุ่นมหาภัยให้ลงไปกองกับดินเสียบ้าง,เพราะจะไปหวังการแก้ปัญหาอื่นๆ เช่น ฉีดน้ำ ก็มีปัญหาต่างๆ มากมาย เพราะเรามีฝุ่นมากเกินไป และกระจายกว้างเกินไปฉีดน้ำเท่าไรก็คงไม่พอ,ดังนั้นในช่วงที่รอลุ้นกันอยู่นี้ทางที่ดีที่สุดก็คือการสวมหน้ากากอนามัยเท่านั้น เวลาออกไปสู่ในที่โล่งๆ นอกบ้านหรือนอกสถานที่ทำงาน,ในส่วนของการแก้ปัญหาระยะยาวแบบเอาจริงเอาจัง ผมคิดว่าเป็น หน้าที่ของรัฐบาลหน้าหรือรัฐบาลใหม่เสียมากกว่า,เพราะขณะนี้ประเทศเรากำลังอยู่ระหว่างการเตรียมตัวเลือกตั้งซึ่งหมายความว่าเรากำลังจะมีรัฐบาลใหม่ และแม้ในแนวทางตามบทเฉพาะกาลของรัฐธรรมนูญฉบับปัจจุบันจะค่อนข้างชัดว่าใครจะมาเป็นนายกรัฐมนตรี แต่โดยหลักการต้องสมมติว่า เราไม่รู้ว่าจะเป็นใคร? เอาไว้ก่อน,รัฐบาลปัจจุบันนี้จึงเปรียบเสมือนรัฐบาลรักษาการจะไปทำอะไรที่เป็นเรื่องใหญ่โตในช่วงนี้ โดยมารยาทจึงไม่ควรกระทำ,จะต้องรอให้รัฐบาลใหม่ซึ่งสมมติ ว่าเรายังไม่รู้ว่าเป็นใคร? หรือพรรคไหน? มาทำเรื่องนี้ในอนาคต,ดังนั้นการแก้ปัญหาระยะยาวแบบที่หลายประเทศเขาทำคือย้ายโรงงานออกไปไกลๆ จำกัดการใช้รถยนต์ตลอดจนการใช้มาตรการแรงๆถึงขั้น ต้องออกกฎหมายหรือข้อบังคับต่างๆ ฯลฯ ล้วนแต่จะต้องรอรัฐบาลหน้าทั้งสิ้น,ส่วนรัฐบาลนี้ก็ขอให้ทำในเรื่องง่ายๆที่พอทำได้เท่านั้น เช่น การฉีดน้ำการทำฝนเทียมการแจกหน้ากากอนามัย N95 แก่ประชาชน คอยหมั่นวัดว่าที่ไหนดีที่ไหนแย่ แล้วออกข่าวทุกๆวันเพื่อให้ประชาชนระวังตัว ฯลฯ,ขณะเดียวกันก็ควรตระเตรียมแพทย์ พยาบาล หรือโรงพยาบาลไว้ให้พอเพียง เพื่อว่าผู้คนล้มป่วยกันเยอะจะได้รับมือไหว,ส่วนที่จะแก้ปัญหาระยะยาวขอให้เอาไปเป็นนโยบายของพรรคการเมืองต่างๆกันเสีย แถลงออกมาให้ชัดๆ และว่าจะทำเรื่องนี้ อย่างไรบ้างเมื่อได้รับเลือกมาแล้วจะได้มีความชอบธรรมที่จะลงมือทำทันที,พรรคที่จะต้องแถลงนโยบายเรื่องนี้ให้ชัดเจนที่สุดเห็นจะเป็น พรรคพลังประชารัฐ ซึ่งเปรียบเสมือนตัวแทนของรัฐบาลชุดนี้ นั่นแหละครับ,หลายๆคนที่เป็นกำลังหลักของพรรค เป็นผู้กำหนดนโยบาย Thailand 4.0 และประกาศว่าจะนำพาประเทศไทยไปสู่ 4.0 ดังที่เราทราบกันดีอยู่แล้ว,จึงอาจจะมีประชาชนขี้สงสัยตั้งคำถามขึ้นมาได้ว่า ขนาดทุกวันนี้เราพัฒนามาได้แค่ 3.0 หรือ Thailand 3.0 เท่านั้น อากาศบ้านเรายังเป็นยุค PM2.5 ไปแล้ว คือมีฝุ่น PM2.5 เต็มไปหมด ถึงขั้นสีส้ม สีแดง ในหลายๆพื้นที่,อีกหน่อยถ้าเป็นไทยแลนด์ 4.0 แล้ว เจ้า PM2.5 มันจะเพิ่มขึ้นหรือจะน้อยลง ช่วยตอบประชาชนด้วยก็แล้วกัน.,ซูม
หลังจากที่ค่อยๆลดความน่ากลัวลงไปบ้าง จนเหลือไม่กี่พื้นที่ เมื่อ 3-4 วันที่ผ่านมา เหตุเพราะมีกระแสลมแรงพัด เข้าสู่ กทม.และปริมณฑล แม้จะยังไม่มีฝน แต่ก็ทำให้ฝุ่นละอองเจือจางได้บางส่วน
ฝุ่นละออง,ฝุ่นพิษ,ฝุ่นละอองPM2.5,เหะหะพาที,ซูม